Mīlestības saliņa

Mīlestības saliņa ir sala Rīgā, Kurzemes rajonā. Tā atrodas Daugavas kreisajā krastā, Buļļupes ietekā Daugavā, blakus Daugavgrīvas salai. Sala ir iekļauta Daugavgrīvas apkaimē.

Mīlestības saliņai ir trīsstūrveida forma. ZA malu apskalo Daugava, R malu Buļļupe, bet salas D malu apskalo Loču kanāls. Sala ir zema, vidējais salas augstums ir 1-1,5 metri, purvaina, ar aizaugušiem ezeriņiem. Augstākā salas daļa ir Daugavas pusē. Sala pārklāta ar kokiem un krūmiem.

Mīlestības saliņas platība ir aptuveni 0,75 km². Sala sāka veidoties 19. gadsimta otrajā pusē līdz ar Daugavas gultni regulējošo dambju izbūvi starp gultni iztaisnojošo dambi un Buļļupes ieteku, uzkrājoties Daugavas sanestajiem smilšu un dūņu materiāliem.

Daugavas salas
Rīgas salas